Diari Oficial de la Generalitat Valenciana


Sumari del DOGV 6403, del 23-11-2010 (2010/12520)

Notificació de la resolució de 30 de setembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa del Registre General d'Empreses, Establiments i Professions Turístiques de la Comunitat Valenciana la Pensión Boluda.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6403

Data del DOGV
:   23-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12024


Organisme emissor
:   Conselleria de Turisme

Tipus de document
:   Anunci

Notificació de la resolució de 30 de setembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa del Registre General d'Empreses, Establiments i Professions Turístiques de la Comunitat Valenciana la Pensión Boluda. [2010/12020]  
Per no haver sigut possible notificar de forma personal i directa a José Julián Ramón Boluda, titular de la Pensión Boluda, de València, amb signatura HV-940, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 de novembre de 2010.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler Pensión Boluda, siti al carrer Bailén, 10-1r-1a, de València, iniciat per acord del cap del Servici Territorial de Turisme de València i,  
Antecedents de fet  
1.Amb data 24 de febrer de 2010, es va rebre en el Servici Territorial de Turisme de València la denúncia formulada per la policia local de l'Ajuntament de València a l'establiment de referència en la qual consta que no presenta la llicència municipal d'activitat, no té farmaciola d'urgència, no té nombre d'extintors suficients, no té cartell indicatiu de full de reclamacions, dedica l'establiment a confecció i al repartiment de periòdics, no té l'enllumenat adequat i hi ha mal estat dels banys.  
2.Amb data 26 de març de 2010, es va efectuar visita d'inspecció a l'establiment; l'informe emés diu literalment:  
«[?] S'han retirat tots els rètols que feien referència a la pensió tant en la façana com en l'interior de l'edifici. S'ha retirat el rètol de recepció, cartells o llistes de preus i qualsevol altre signe identificatiu del local amb un allotjament turístic. En la porta d'accés a l'habitatge es mostra un full que indica no és una pensió-és un habitatge.  
En el moment de la visita només hi havia una persona en la casa. A través del telèfon es va mantindre una conversació amb Xueyang Jiang qui va manifestar que disposa d'un contracte d'arrendament de l'habitatge; que va retirar tots el rètols de la pensió perquè ja no es lloguen habitacions i que les persones que habiten l'habitatge ho fan per temporades llargues.  
A criteri de l'actuant procediria l'inici de l'expedient per a donar de baixa l'establiment pensió Boluda amb número de signatura HV-940 com a allotjament turístic.»  
3.Com a conseqüència de l'anterior, Servici Territorial de Turisme de València, va iniciar el procediment de baixa de l'establiment el 8 d'abril de 2010, el qual va ser notificat al titular, José Julián Ramón Boluda, per mitjà d'edicte publicat en el Butlletí Oficial de la Província de València de 29 de maig de 2010, i exposat en el tauler d'anuncis de l'Ajuntament de València, segons s'acredita en l'escrit de 14 de juny. Així mateix, es va notificar a la propietària, Francisca Alcañís Herrero, el dia 19 d'abril.  
4. De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (en avant LRJPAC), es va concedir al titular i a la propietària de l'establiment el termini de deu dies, a fi que presentaren les al·legacions i documents que estimaren oportuns en defensa dels seus interessos, sense que per part d'ells s'haja contestat.  
Als anteriors fets li són d'aplicació els següents  
Fonaments de dret  
1. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (en avant, LRJPAC) en allò referit a la iniciació del procediment d'ofici.  
2. Els articles 3, 7 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre de Mesures Fiscals, de Gestió Administrativa i Financera, i d'Organització de la Generalitat, quan establixen respectivament que «l'activitat turística és la duta a terme per les empreses i professions turístiques, realitzant actuacions tendents a procurar el descobriment, conservació, promoció i gaudi dels servicis turístics» entre els quals està l'allotjament [?] «són empreses d'allotjament turístic aquelles que des d'un establiment obert al públic [...]» i que «la modalitat i, si fa el cas, classificació amb què s'inscriga a l'establiment es mantindrà mentres siguen complits els requisits tinguts en compte en l'efectuar-la, i mentres persistisca el caràcter turístic de l'activitat, la qual pot ser revisada d'ofici o a petició de part, prèvia instrucció de l'oportú procediment. Dita revisió podrà donar lloc a una variació de la seua classificació o la baixa de l'establiment en el Registre General d'Empreses, Establiments i Professions Turístiques de la Comunitat Valenciana».  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que «Els fets constatats per la inspecció de turisme a la qual li reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats».  
Per la seua banda, l'article 89.5 de la LRJPAC, quan disposa que "l'acceptació d'informes o dictàmens servirà de motivació a la resolució quan s'incorpore al seu text».   
4. L'article 59.4 de la LRJPAC, en l'establir que quan «intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la Província[?]».  
5.L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, quan establix que:  
«Tot tancament d'un establiment hoteler dins del seu període de funcionament haurà de ser, igualment, comunicat a l'administració turística en el termini dels 15 dies següents d'haver-se produït, indicant la seua causa i duració. Quan este excedisca de nou mesos produirà la baixa de l'establiment. El titular haurà de sol·licitar la reobertura amb aportació dels documents que, dels assenyalats en l'article 26, la justifiquen».   
Per a la reobertura de l'establiment, haurà de presentar la comunicació/declaració responsable referent a l'activitat de l'establiment hoteler (per mitjà d'imprés normalitzat), de conformitat amb la Llei 12/2009, de Mesures Fiscals, de Gestió Administrativa i Financera, i d'Organització de la Generalitat, que modifica, entre altres, l'esmentada Llei 3/1998, de 21 de maig, de Turisme de la Comunitat Valenciana.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i, del Decret 209/2004, de 8 d'octubre (DOCV de 13.10.2004),  
Resol  
Donar de baixa del Registre General d'Empreses, Establiments i Professions Turístiques de la Comunitat Valenciana la Pensión Boluda, de València, la signatura de la qual és HV-940 i, en conseqüència, conclús el procediment iniciat per acord del Servici Territorial de Turisme de València, es procedix a l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i Presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 30 de setembre de 2010.- La secretària autonòmica de Turisme i directora de l'Agència Valenciana del Turisme: Mª Victoria Palau Tárrega.